།ཞེས་པ་ལྟར། ཡོད་མེད་རྟག་ཆད་འཁོར་འདས་་
སོགས་གཉིས་སྣང་བདེན་ཞེན་གྱིས་བཅིང་སྟེ། དམིགས་མེད་བསམ་བརྗོད་ལས་
འདས་པའི་ཚུལ་མི་ཤེས་པ། དེ་ཡི་རྟོགས་བྱ་མཐར་ཐུག་གི་དོན་ནི་ཤེས་སོ། །
ཆོས་དབྱིངས་བསམ་གྱིས་མི་ཁྱབ་པའི་གནས་ལུགས་ལྟ་བ་ཤེས་རབ་ཀྱི་མིག་་་་་
གིས་མ་མཐོང་བར། སྒོམ་པ་ཏིང་ངེ་འཛིན་གྱི་ལམ་དུ་འཇུག་པ་ནི་གོལ་ས་ཆེན་
པོ་སྟེ། ལམ་རིམ་ལས། བསམ་གྱིས་མི་ཁྱབ་མ་མཐོང་བར།
།བསམ་
172

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
མེད་དཀྱིལ་འཁོར་འཇུག་བྱེད་པ། །རྨོངས་པ་མུན་པའི་བློ་ཅན་ཏེ། །ལོང་བའི་་་
གྲོང་ཁྱེར་ཆེན་པོར་འགྲོ། །ཞེས་པ་ལྟར་རོ། །རྒྱུ་མཚན་དེའི་ཕྱིར་ན། དངོས་པོ་་་
བདེན་པར་འཛིན་པ་དང་། དངོས་མེད་སྟོང་པར་འཛིན་པའི་བློ་ཐམས་ཅད་་་
འཇིག་པ་སྟེ་གཞིག་ཅིང་བློ་དང་བྲལ་བའི་དམིགས་མེད་ཤེས་པར་གྱིས་ཤིག །
ཅེས་ལྟ་བ་བལྟ་དགོས་པར་གདམས་པའོ། །གཉིས་པ་ནི། གཞི་རྩ་མེད་པའི་་་་་་
སེམས་ཉིད་ནི། །ཕོ་མོ་མ་ཡིན་མ་ནིང་མིན། །མཚན་མེད་མ་ཡིན་རིགས་རྒྱུད་་་་
མིན། །ཁ་དོག་མ་ཡིན་དབྱིབས་མ་ཡིན། །གནས་སུ་མ་ཡིན་གང་ཡང་མིན། །དེ་་
བཞིན་ཉིད་དབྱིངས་ཡེ་ཤེས་ཏེ། །ཐབས་ཀྱི་ཕྱག་རྒྱ་ཀུན་གྱི་རྒྱུ། །ཞེས་པ་སྟེ། དང་
པོ་བསྐྱེད་པའི་གཞི་དང་། བར་དུ་གནས་པའི་རྩ་བའམ་རྟེན་མེད་པའི་སེམས་་
ཉིད་སྟོང་པ་འདི་ལ་ཕོ་མོ་མ་ནིང་དང་མཚན་མེད་གང་དུ་གདགས་པའི་གཞི་མ་
གྲུབ་པ་དེ་བཞིན་དུ་བྲམ་ཟེ་དང་རྒྱལ་རིགས་ལྟ་བུའི་རིགས་དང་། ཕ་མེས་བུ་ཚ་
སོགས་ཀྱི་རྒྱུད་པ་མེད་ཅིང་མིན་པ་དང་། སྔོ་སེར་དཀར་དམར་སོགས་ཀྱི་ཁ་་་་
དོག་དང་། གྲུ་བཞི་ཟླུམ་པོ་སོགས་དབྱིབས་མིན་པ་དང་། ཆོས་ཐམས་ཅད་ཀྱི་་་
གནས་སམ་རྟེན་གྱི་ངོ་བོར་ཡང་མ་གྲུབ། མདོར་ན་འདི་ཞེས་ངོས་བཟུང་གང་དུ་
ཡང་མ་གྲུབ་ཅིང་། གང་ཡང་མིན་པས། དངོས་པོར་དམིགས་པ་ཐམས་ཅད་་་་
ཀྱིས་སྟོང་། དངོས་མེད་མ་གྲུབ་སྟེ་སེམས་ཉིད་དེ་བཞིན་ཉིད་ནི་འཁོར་འདས་ཀྱི་
དབྱིངས་སམ་འབྱུང་ཁུངས་ཏེ་རིག་པ་རང་བྱུང་གི་ཡེ་ཤེས་ཡིན་ལ། དེ་ཉིད་་་་་
ཐབས་ཀྱི་ཕྱག་རྒྱ་དཀྱིལ་འཁོར་ཐམས་ཅད་ཀྱི་རྒྱུ་ཡིན་པས་ན། ཆོས་ཀྱི་དབྱིངས་
ཀྱི་རང་བཞིན་དེ་ཉིད་ཇི་ལྟ་བ་བཞིན་ཤེས་པ་ནི་རྒྱུ་ཤེས་པའི་མཚན་ཉིད་ལྟ་བའོ།།
གཉིས་པ་ལ། རྐྱེན་འཇུག་པའི་མཚན་ཉིད་ཏིང་ངེ་འཛིན་སྒོམ་དགོས་པའི་རྒྱུ་་་
མཚན་དང༌། སྒོམ་བྱ་ཏིང་ངེ་འཛིན་དངོས་གཉིས་ལས། དང་པོ་ནི། དངོས་རྣམ་
173

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
17འ an.
ཉིད་ན་དངོས་མེད་པ། །རྟོག་པའི་དབང་བསྒྱུར་ཏིང་འཛིན་ཡིན། །ཅེས་པ་ལྟར།
རྟོག་པ་རང་དབང་ཐོབ་པར་བྱ་བའི་ཕྱིར་ཏིང་ངེ་འཛིན་སྒོམ་དགོས་པར་་་་་་་་་
བསྟན་པའོ། །གཉིས་པ་ལ་སྟོང་པ་ཆེན་པོའི་རྣལ་འབྱོར། སྙིང་རྗེ་སྒྱུ་མ། ཕྱག་རྒྱ་
གཅིག་པ། ཕྱག་རྒྱ་སྤྲོས་བཅས། ཚོམ་བུ་ཚོགས་སྒྲུབ་དང་ལྔ་ལས། དང་པོ་ནི།
གང་གི་གླང་ཆེན་མྱོས་འདྲའི་སེམས། །མཉམ་པར་བཞག་པས་བརྟུལ་ནས་སུ། །
ཞེས་པ་ལྟར། གླང་ཆེན་སྨྱོན་པ་ཁྲོམ་འདུལ་དང་། །རྒྱན་འདུལ་གཉིས་ཀྱིས་་་་་་
འདུལ་བ་ལྟར། །སེམས་ཀྱི་བཞག་ཐབས་ཤེས་པ་མཐོང་བའི་རྗེས་སུ་འཇོག་པ་་
དང༌། རིག་པ་སྤྱི་བླུགས་སུ་འཇོག་པ་གཉིས་གང་རུང་གི་སྒོ་ནས་དབྱིངས་སྤྲོས་
བྲལ་གྱི་ངང་དུ་མཉམ་པར་བཞག་པའོ། །གཉིས་པ་ནི། གཞི་རྩ་མེད་པའི་སེམས་
ཉིད་དེ། །ཆོས་རྣམས་ཀུན་གྱི་རྩ་བ་ཡིན། །ཞེས་པ་ལྟར། སྟོང་ཆེན་དེ་བཞིན་ཉིད་
ཀྱི་ངང་ནས་རྟོག་པ་གང་ཤར་ཐམས་ཅད་བདེན་མེད་སྒྱུ་མ་ལྟར་རྩལ་སྦྱོངས་པ་
སྟེ། འཁོར་བའི་ཆོས་ལ་ལོག་རྟོག་སྒྱུ་མ། རྟེན་འབྲེལ་སྒྱུ་མ། རིག་པ་སྒྱུ་མ། འདས་
པའི་ཆོས་ཐམས་ཅད་ཕྱག་རྒྱ་སྒྱུ་མ། ཐབས་སྒྱུ་མ། ཡེ་ཤེས་སྒྱུ་མ་སྟེ། སྒྱུ་མ་དྲུག་་
གི་རང་བཞིན་དུ་ཤེས་པས་མཁའ་ཁྱབ་ཀྱི་སེམས་ཅན་རྣམས་ལ་སྒྱུ་མ་ལྟ་བུའི་་་
སྙིང་རྗེ་མཁའ་ཁྱབ་ཏུ་སྒོམ་པའོ། །དེ་ལྟར་རྩ་བ་མེད་པའི་སེམས་ཉིད་ནམ་་་་་
མཁའ་ལྟ་བུའི་ངང་ནས་རང་རྩལ་འགག་མེད་སྒྱུ་མ་ལྟ་བུར་ཤར་བ་ནི། འཁོར་
འདས་ཀྱི་ཆོས་ཐམས་ཅད་ཀྱིས་རྩ་བ་སྟེ་སྙིང་རྗེ་སྒྱུ་མའི་སྦྱོར་བའོ། །གསུམ་པ་་་
ཕྱག་རྒྱ་གཅིག་པ་ནི། སེམས་ཉིད་ཡི་གེའི་རང་བཞིན་ཏེ། །ཡི་གེ་ཡིད་བཞིན་རིན་
ཆེན་སྤྲིན། །ཞེས་པ་ལྟར། སྣང་སྟོང་བདེན་པ་དབྱེར་མེད་ཀྱི་ངོ་བོ་སེམས་ཉིད་ཨ་
དཀར་པོའི་རྣམ་པར་སྒོམ་པ་ཕྲ་བ་ཡིག་འབྲུ་དང༌། དེ་ཉིད་ཕྱག་རྒྱ་གཅིག་པའི་
སྐུར་སྒོམ་པར་དག་པ་ལྷ་སྐུ་ལ་བསླབ་པ་གཉིས་སུ་ཕྱེ་བ་སྟེ་རྩ་བའི་ཐབས་ཞེས་
174

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
210243363གས་
པའོ། །བཞི་པ་ཕྱག་རྒྱ་སྤྲོས་བཅས་ནི། ཐབས་ལས་ཐབས་བྱུང་ཐབས་བསམ་་་་
ཡས། །ཐ་དད་མིན་ལས་ཐ་དད་པའི། །ནང་དང་ནང་གི་ཕྱི་རོལ་གྱིས། །དཀྱིལ་་་
འཁོར་བསམ་ཡས། །ཞེས་གསུངས་པ་ལྟར། ཐབས་བྱུང་འབྱུང་བ་ལྔ་གཞལ་ཡས་
ཁང་གདན་དང་བཅས་པ་དང༌།
ཐབས་བསམ་ཡས་ཅེས་པས་དཀྱིལ་འཁོར་གྱི་
ལྷ་ཚོགས་ཐམས་ཅད་དེ། དེ་གཉིས་ཀའང་རིག་པ་ཉིད་ལས་དོན་ཐ་དད་མིན་་
ཀྱང་ནང་གི་ལྷ་དང་ཕྱི་རོལ་གཞལ་ཡས་ཁང་ཐ་དད་པ་ལྟ་བུ་སྣང་བའི་དཀྱིལ་་
འཁོར་སེམས་སུ་སྒོམ་པའོ། །ལྔ་པ་ཚོགས་སྒྲུབ་ནི། ཡེ་ཤེས་རོལ། ཅེས་པའི་དོན་ཏེ།
བཟའ་བཏུང་གོས་རྒྱན་གླུ་གར་སྦྱོར་སྒྲོལ་གྱི་ཡོ་བྱད་གང་ལ་ཡང་ཡུལ་དང་ཡུལ་
ཅན་ཐམས་ཅད་ལྷ་དང་ཆོས་ཉིད་ཡེ་ཤེས་སུ་རྟོགས་པ་གཉིས་སུ་མེད་པར་རོལ་
པའོ། །གསུམ་པ་འབྲས་བུ་ལ། གནས་སྐབས་དང་མཐར་ཐུག་གཉིས་ལས། དང་
པོ་ནི། འཇིགས་མེད་ཀུན་བཟང་ཕྱག་རྒྱའི་མཆོག །ཅེས་པས། མཉམ་བཞག་ཆོས་
ཉིད་ཀྱི་དགོངས་པ་མངོན་དུ་གྱུར་པས། རྗེས་ཐོབ་ཏུ་གང་ལ་ཡང་འཇིགས་པ་་
མེད་ཅིང་སྣང་སྤྱོད་ཐམས་ཅད་དག་པ་འབའ་ཞིག་ཏུ་ཤར་བས་ཀུན་ཏུ་བཟང་
པོའི་སྤྱོད་པ་ཡོངས་སུ་རྫོགས་ནས་ཡེ་ཤེས་སྒྱུ་མའི་ཕྱག་རྒྱ་རང་ཤར་བར་གྱུར་པ་
བསྟན་ཏོ། །གཉིས་པ་མངོན་དུ་གྱུར་པ་འབྲས་བུའི་མཚན་ཉིད་དངོས་ནི། སྒྱུ་་་་་
འཕྲུལ་དཀྱིལ་འཁོར་བཞི་བཅུ་གཉིས། །དྲྭ་བའི་དཀྱིལ་འཁོར་མངོན་རྫོགས་པས། །
ཕྱོགས་བཅུ་དུས་བཞིར་རྫོགས་པ་ཡི། །དཀྱིལ་འཁོར་ཐམས་ཅད་འགྲུབ་པར་་་་་
འགྱུར། །ཞེས་པ་ལྟར། སྣང་ཆ་སྒྱུ་འཕྲུལ་གྱི་ལྷ་བཞི་བཅུ་རྩ་གཉིས་སོ། །དྲྭ་བ་སྟོང་
ཉིད་སྤྲོས་པ་དང་བྲལ་བའི་དབྱིངས་སུ་རྫོགས་ཏེ། ལྷུན་གྲུབ་རང་གནས་ཀྱི་ཡེ་་
ཤེས་མངོན་དུ་གྱུར་པ་ན་ཕྱོགས་བཅུ་དུས་བཞིར་རྫོགས་པའི་རྒྱལ་བའི་དཀྱིལ་་
འཁོར་ཐམས་ཅད་གཅིག་ཆར་དུ་འགྲུབ་པར་འགྱུར་ཏེ། རྒྱལ་བ་ཐམས་ཅད་ཡེ་
175

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
an.29-4-
ཤེས་ཀྱི་ཀློང་ན་ཐ་དད་མེད་པའི་ཕྱིར་རོ། །དེ་ལྟར་རྒྱུད་དོན་བདེན་པ་དབྱེར་
མེད་དུ་གནས་པ་ལྟ་བས་གཏན་ལ་ཕབ་ནས། སྒོམ་པ་ཏིང་ངེ་འཛིན་གྱི་ཉམས་
སུ་ལེན་ཞིང་སྤྱོད་པ་ཚོགས་ཀྱི་སྒྲུབ་པས་བོག་དབྱུང་བས་འབྲས་བུ་རང་གནས་
ཀྱི་དཀྱིལ་འཁོར་མངོན་དུ་གྱུར་པ་ལ་རྒྱུད་དོན་ཐམས་ཅད་འདུས་པ་ཡིན་ནོ།། །།
ཅེས་པའང་མཁན་ཆེན་རྡོ་རྗེ་འཛིན་པ་པདྨ་བཛྲ་གྱིས་མཛད་པའོ། །དགེའོ། །
དགེའོ།། །།
རྡོ་རྗེ་སེམས་དཔའ་སྒྱུ་འཕྲུལ་དྲྭ་བའི་རྒྱུད་ཀྱི་དོན་ཐམས་ཅད་མཚན་ཉིད་
གསུམ་དུ་དྲིལ་ཏེ་འཆད་ན། ཇི་སྐད་དུ། ཤེས་འཇུག་མཚན་ཉིད་འབྱོར་པའི་་་་་
གཟུགས། །འབྲས་བུ་སྨིན་བྱེད་རྒྱུ་དང་རྐྱེན། །ཞེས་པ་སྟེ། རྒྱུ་ཤེས་པའི་མཚན་་་
ཉིད་ལྟ་བ། རྐྱེན་འཇུག་པའི་མཚན་ཉིད་ཏིང་འཛིན། མངོན་གྱུར་འབྲས་བུའི་་
མཚན་ཉིད་དང་གསུམ་ལས། དང་པོ་ལའང་ལྟ་བ་རྟོགས་དགོས་པའི་རྒྱུ་མཚན་
དང་། ལྟ་བ་དངོས་གཉིས་ལས། དང་པོ་ནི། གང་གི་དམིགས་མེད་མི་ཤེས་པ། །དེ་
ཡིས་ཆོས་ཀྱི་དབྱིངས་མི་ཤེས། །དེ་ཕྱིར་དངོས་དང་དངོས་མེད་པ། །འཇིགས་་་་་
པས་དམིགས་མེད་ཤེས་པར་གྱིས། །ཞེས་སོ། །གཉིས་པ་ནི། གཞི་རྩ་མེད་པའི་་་་་་
སེམས་ཉིད་ནི། །ཕོ་མོ་མ་ཡིན་མ་ནིང་མིན། །མཚན་མེད་མ་ཡིན་རིགས་རྒྱུད་མིན།།
ཁ་དོག་མ་ཡིན་དབྱིབས་མ་ཡིན། །གནས་སུ་མ་ཡིན་གང་ཡང་མིན། །དེ་བཞིན་་
ཉིད་དབྱིངས་ཡེ་ཤེས་ཏེ། །ཐབས་ཀྱིས་ཕྱག་རྒྱ་ཀུན་གྱི་རྒྱུ། །ཞེས་པའོ། གཉིས་པ་
རྐྱེན་འཇུག་པའི་མཚན་ཉིད་ཏིང་ངེ་འཛིན་ལའང་སྒོམ་དགོས་པའི་རྒྱུ་མཚན་་་
དང་། སྒོམ་བྱང་ཏིང་ངེ་འཛིན་དངོས་གཉིས་ལས། དང་པོ་ནི། དངོས་རྣམས་་་་
ཉིད་ན་དངོས་མེད་པ། །རྟོག་པའི་དབང་བསྒྱུར་ཏིང་འཛིན་ཡིན། །ཅེས་པའོ། །
176

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
གཉིས་པ་ལའང་སྟོང་པ་ཆེན་པོ། སྙིང་རྗེ་སྒྱུ་མ། ཕྱག་རྒྱ་གཅིག་པ། ཕྱག་རྒྱ་སྤྲོས་
བཅས། ཚོམ་བུ་ཚོགས་སྒྲུབ་དང་ལྔ་ལས། དང་པོ་ནི། གང་གི་གླང་ཆེན་མྱོས་་་་་་
འདྲའི་སེམས། །མཉམ་པར་བཞག་པས་བཏུལ་ནས་སུ། །ཞེས་པའོ། །གཉིས་པ་ནི།
རྩ་བ་མེད་པའི་སེམས་ཉིད་ །ཆོས་རྣམས་ཀུན་གྱི་རྩ་བ་ཡིན། །ཞེས་སོ།
གསུམ་པ་ནི། སེམས་ཉིད་ཡི་གེའི་རང་བཞིན་ཏེ། །ཡི་གེ་ཡིད་བཞིན་རིན་ཆེན་་
སྤྲིན། །ཞེས་སོ། བཞི་པ་ནི། ཐབས་ལས་ཐབས་བྱུང་ཐབས་བསམ་ཡས། །ཐ་དད་
མིན་ལས་ཐ་དད་པའི། །ནང་དང་ནང་གི་ཕྱི་རོལ་གྱིས། །དཀྱིལ་འཁོར་བསམ་་་
ཡས། །ཞེས་སོ། །ལྔ་པ་ནི། ཡེ་ཤེས་རོལ། ཞེས་དང༌། ལམ་གྱུར་གྱི་འབྲས་བུ་རིག་་
འཛིན་བཞི་ནི། འཇིགས་མེད་ཀུན་བཟང་ཕྱག་རྒྱའི་མཆོག །ཅེས་སོ། །གསུམ་པ་
མངོན་དུ་གྱུར་པ་འབྲས་བུའི་མཚན་ཉིད་ནི། སྒྱུ་འཕྲུལ་དཀྱིལ་འཁོར་བཞི་བཅུ་
གཉིས། །དྲྭ་བའི་དཀྱིལ་འཁོར་མངོན་རྫོགས་པས། །ཕྱོགས་བཅུ་དུས་བཞིར་་་་་་
རྫོགས་པ་ཡི། །དཀྱིལ་འཁོར་ཐམས་ཅད་འགྲུབ་པར་འགྱུར། །ཞེས་པའོ། །དེ་ལྟར་
མཚོན་དཔེ་དང་སྦྱར་ན་མདུང་ལྟར་སྐེད་པ་ནས་བཟུང་སྟེ་འཆད་པ་ཞེས་བྱའོ། །
ཅེས་པའང་པད་རྡོར་པས་བྲིས་པའོ།། །།
༄། བཀའ་སྡེ་ཟུར་པའི་བཤད་སྲོལ་ལ་ཆེན་པོ་ལྔ་སྟེ། རང་བཞིན་དངོས་
པོའི་གནས་ཚུལ། མ་རྟོགས་འཁྲུལ་བའི་སྣང་ཚུལ། ཐམས་ཅད་མཁྱེན་པའི་་་་་་
གཟིགས་ཚུལ། བརྩེ་བའི་ཐུགས་རྗེས་སྐྱོང་ཚུལ། འགྲོ་དོན་ཇི་ལྟར་མཛད་ཚུལ་་་་
དང་ལྔ་ལས། །དང་པོ་ནི། གཞི་བདེན་གཉིས་དབྱེར་མེད་སྣང་སྟོང་ཟུང་འཇུག་་
རྟོགས་ན་མྱང་འདས་དང་། མ་རྟོགས་ན་འཁོར་བ་དང་གཉིས་ཀའི་གཞིར་གྱུར་
པའོ། །གཉིས་པ་ནི། དོན་ལ་གཞི་འབྲས་དབྱེར་མེད་སྐུ་དང་ཡེ་ཤེས་ཀྱི་ཆོས་ཇི་་
177

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
1*212929པ
སྙེད་པ་རང་ཆས་ཀྱི་ཚུལ་དུ་ཡོད་ཀྱང་མ་རྟོགས་པ་རྒྱལ་ཕྲུག་སྤྲང་ལ་འཁྱམས་པ་
བཞིན་སྣང་ཚུལ་ལོག་པར་ཞུགས་པའོ། །གསུམ་པ་ནི། འབྲེལ་བ་གསུམ་སྟེ་ཡུལ་
དང་ཡུལ་རྐྱེན་གྱིས་འབྲེལ་བ་གཉིས་སྣང་དག་པས་གཅིག་ཆར་དུ་སྣང་བའོ། །
ཆོས་དང་ཆོས་ཉིད་ཀྱིས་འབྲེལ་བ་ཆུ་ལ་ཆུ་བཞག་པ་ལྟར་གཉིས་མེད། ལས་་་་་
དང་སྨོན་ལམ་ཐུགས་རྗེས་འབྲེལ་བ་སེམས་ཅན་རང་གི་ལས་སྨོན་དང་ཐུགས་་
རྗེ་རྒྱུན་ཆད་མེད་པ་དང་གསུམ་མོ། །བཞི་པ་ནི་ཐུགས་རྗེ་བཞི་སྟེ། རྟགས་པ་་་་་
རྒྱུན་གྱི་ཐུགས་རྗེ་ནམ་མཁའ་ལྟ་བུ། རང་བཞིན་ཤུགས་ཀྱི་ཐུགས་རྗེ་འབད་རྩོལ་
མི་དགོས་པ་ཆུ་བོའི་རྒྱུན་ལྟ་བུ། གདུལ་བྱའི་ཡུལ་དང་འཕྲད་པའི་ཐུགས་རྗེ་་་་་
སྦྱིན་འདོད་པ་དང་ལོང་སྦྲང་འཕྲད་པ་ལྟ་བུ། བསྐུལ་ཞིང་གསོལ་བ་བཏབ་པའི་
ཐུགས་རྗེ་རྔ་ལ་དབྱུག་གུས་བསྣུན་པ་ལྟ་བུ། ལྔ་པ་ནི། གདུལ་བྱ་འདོད་པ་ལ་་་་
ཞེན་ཅིང་ཐར་ལམ་མ་བཙལ་བ་རྣམས། འདུལ་བྱེད་འཁོར་ལོ་རྒྱུན་གྱི་ཐེག་པས་
འདུལ་ཐབས་རང་བཞིན་ཤུགས་ཀྱིས་འདུལ་བའོ། །གདུལ་བྱ་ཐར་འདོད་ངེས་
འབྱུང་གི་བློ་ཅན་རྣམས་ལ། འདུལ་བྱེད་དོན་དམ་ངེས་པའི་ཐེག་པས། འདུལ་་
ཐབས་གཉེན་པོ་སྣ་ཚོགས་པའོ། །གདུལ་བྱ་ལས་ངན་འདུལ་དཀའ་བ་རྣམས་ལ།
འདུལ་བྱེད་ཆོ་འཕྲུལ་མངོན་བྱུང་གི་ཐེག་པས། འདུལ་ཐབས་ལས་ངན་ལས་་་་་
རྒྱུན་གཅོད་པའོ། །དེ་ལྟར་གདུལ་བྱའི་ཡུལ་གསུམ་འདུལ་བྱེད་ཐེག་པ་གསུམ་་་
གྱིས་མཐར་ཐུག་དོན་དམ་ངེས་པའི་ཐེག་པ་ལ་དྲངས་ནས་འབྲས་བུ་རྣམ་་་་་་་་
མཁྱེན་གྱི་གོ་སར་དབུགས་དབྱུང་བའོ། །པདྨ་བཛྲ་པས་བྲིས་པའོ། །བཀྲ་ཤིས། །
དགེ་ལེགས་འཕེལ།། །།
178

རྫོགས་ཆེན་མཁན་